Саугъэт щхьэхуэ
КъБР-м Лэжьыгъэмрэ социальнэ зыужьыныгъэмкIэ и министерствэм и интернет сайтым саугъэт щхьэхуэ къыщыхуагъэфэщащ «Дыщэ сайт» урысейпсо зэпеуэм. Министерствэм езым и сайт илъэсиплI хъуауэ иIэщ. Абы и фIыщIэкIэ цIыхухэм тыншу щыгъуазэ защIыф властым и гъэзэщIакIуэ органым зэфIигъэкI Iуэхутхьэбзэхэм, апхуэдэу иригъэкIуэкI лэжьыгъэм.
Министерствэм и сайтым 2011 гъэми урысейпсо конкурсым еплIанэ увыпIэр къыщихьауэ щытащ. Апхуэдэу Twitter интернет IэнатIэми блог щхьэхуэ къыщызэIуахащ. Япэ тхыгъэр абы министр Тюбеев Альберт 2010 гъэм иритхауэ щытащ. Апхуэдэ тхыгъэу псори зэхэту а напэкIуэцIым министерствэм ирилъхьахэр 2012 гъэм и кIэухым 1000-м щIигъуащ.
КъБР-м Лэжьыгъэмрэ социальнэ
зыужьыныгъэмкIэ и министерствэм
и пресс-IуэхущIапIэ.
